Diari Oficial de la Generalitat Valenciana


Sumari del DOGV 4656, del 23-12-2003 (2003/13523)

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució A-22 del vigent Pla General d'Ordenació Urbana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13063


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució A-22 del vigent Pla General d'Ordenació Urbana. [2003/S13327]
  
L'Alcaldia Presidència, en data 10 de novembre de 2003, va adoptar la següent resolució:
  
«Primer. Estimar parcialment les al·legacions formulades per Iberdrola Distribución Eléctrica, SAU, representada per Fernando Vázquez Albert, en data 16 d'abril de 2003, en el sentit i pels fonaments continguts en l'informe tècnic transcrit, i desestimar l'al·legació quarta en base al punt primer de la part expositiva de la present resolució.
  
Segon. Aprovar el projecte d'urbanització corresponent al programa d'actuació integrada per al desplegament de la unitat d'execució A-22 del vigent Pla General d'Ordenació Urbana, presentat en data 15 de gener de 2003 (registre d'entrada núm. 448), amb un pressupost d'1.425.849,21 euros (EM+19%GG i BI, sense IVA), que inclou estudi de seguretat i salut, per un preu de 19.448,69 euros. En la seua execució cal tenir en compte les disposicions previstes en l'acord d'aprovació del programa d'actuació integrada, així com els següents punts:
  
- La direcció facultativa serà designada per l'Ajuntament, a proposta de l'urbanitzador, amb càrrec als costos previstos en la proposició economicofinancera. L'Ajuntament en supervisarà el compliment i liquidació de manera similar al de les certificacions i liquidació de les obres, tot això amb el fi de garantir el correcte compliment de les condicions d'execució del programa, i segons el següent procediment:
  
1. La direcció facultativa serà designada per l'Ajuntament, a proposta de l'urbanitzador. L'Ajuntament es reserva la facultat de rebutjar la proposta per raons d'incompatibilitat, incapacitat o oportunitat degudament justificades, si n'hi haguera.
  
2. L'urbanitzador proposarà també una assistència tècnica per garantir el correcte seguiment i control de les obres. El nomenament serà igualment ratificat per l'Ajuntament, i hi seran aplicables les cauteles i reserves expressades en el punt anterior.
  
3. La proposta d'assistència tècnica contindrà almenys les següents especificacions:
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, etc.).
  
- Pressupost, amb detall dels costos de controls i d'assistència, i justificació del seu import en relació amb les quanties habituals de control de qualitat i l'abast de la prestació (mínim 0'5% sobre PEM afectat).
  
4. L'assistència tècnica cursarà informes periòdics i resultats dels controls a la direcció facultativa i a l'Ajuntament, de manera sistemàtica i simultània. L'Ajuntament podrà formular les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
\* Seran aplicables les disposicions relatives al replantejament, control i recepció de les obres establides en la legislació de contractes de l'estat.
  
\* S'aportarà còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra efectivament realitzada.
  
\* Abans de l'inici de les obres (acta de comprovació del replantejament), cal aportar els convenis formulats amb les companyies subministradores (Iberdrola, Telefónica, etc.).
  
\* A la vista dels compromisos de coordinació amb les companyies elèctriques que acompanyen l'oferta del promotor, no l'Ajuntament no admetrà supòsits de retaxació de càrregues basades en eventuals convenis o omissions de les xarxes de serveis previstes respecte a les que, definitivament, s'implanten i justifiquen en l'execució del projecte.
  
Tercer. Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 Llei Reguladora de l'Activitat Urbanística.
  
Quart. Publicar-ne l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/
  
Cinquè. Notificar la present resolució als propietaris, comunicant-los que, segons el tenor del que disposa l'article 71.3 Llei Reguladora de l'Activitat Urbanística, podran retribuir l'urbanitzador en metàl·lic sempre que se sol·licite mitjançant document públic i es notifique l'urbanitzador i l'Ajuntament dins dels 10 dies següents a la recepció d'aquest document. La sol·licitud s'ha d'acompanyar de garantia ?real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Sisè. Contra la present resolució, com a acte que posa fi a la via administrativa, escau interposar en el termini d'un mes comptador des de la notificació, recurs potestatiu de reposició davant aquesta Alcaldia, o, en el termini de dos mesos, recurs contenciós administratiu davant la sala d'aqueixa jurisdicció del Tribunal Superior de Justícia de la Comunitat Valenciana, de conformitat amb el que disposa en l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»